[{"text_idx": "#000000", "text": "Ta\u0308na tahaks endale veel virtuaalselt pai teha. Nagu ko\u0303rvalolevast rippmenu\u0308u\u0308st na\u0308ha, pole ma oktoobris eriti kirjutama jo\u0303udnud. Lihtsalt nii palju on olnud ta\u0308htsamat tegemist."}, {"text_idx": "#000002", "text": "Igal aastal on ka sel lehel su\u0308nnipa\u0308evana\u0308dalal asjade u\u0308lespanek ilma u\u0308lespaneku tasuta. Ma pole seda lehte ammu mu\u0308u\u0308giks kasutanud, sest olgem ausad, asjade va\u0308ljaotsimine, pesemine, triikimine, pildistamine, mo\u0303o\u0303tmine, piltide to\u0308o\u0308tlemine on ajamahukas ja to\u0303ena\u0308osus, et sealt midagi tagasi tuleb, on u\u0308sna pisike. Sel aastal ma siiski otsustasin proovida, sest kodus olevad kasutud asjad ka\u0308ivad tegelikult ta\u0308iega na\u0308rvidele. Esimese koti viisin Uuskasutuskeskusesse juba teisipa\u0308eval, aga u\u0308ks ja\u0308i veel siia. Mingi 23 asja o\u0303nnestus u\u0308les panna, kokkuhoid siis 2.30 + aeg, mis oleks panka logimisele kulunud, sest ostas mul sentigi raha alles ei ole. Nu\u0308u\u0308d see kott siis seisab mul veel 2 na\u0308dalat laua all ja siis viin to\u0303ena\u0308oliselt ikka Uuskasutuskeskusesse. Muide, et hindu panna, vaatasin ka, mida teised ku\u0308sivad ja ausalt o\u0308eldes hingehinda ku\u0308sitakse igasugu jama eest. Kuna mul selleks su\u0308dant ei olnud, on lootust, et saan oma asjadest ehk ikka lahti."}, {"text_idx": "#000003", "text": "Teine megasuur projekt oli paberfotod. Ta\u0308itsa ausalt ma olen nende tellimisega nu\u0308u\u0308d umbes aasta maha ja\u0308a\u0308nud. Aga mul oli nii hea pakkumine, kus pildi hinnaks tuli midagi 4 sendi kanti, siis nutsin ja ja valisin ning to\u0308o\u0308tlemisega eriti vaeva ei na\u0308inud ja vo\u0303tsin kohe peoga. Ehk pa\u0308rast on aega puuduolevad vahele tellida. Lisaks ootab suguvo\u0303sa juba ammu eelmise aasta jo\u0303ulude ajal tehtud perepilti ja alles nu\u0308u\u0308d suutsin selle tru\u0308kiko\u0303lbulikuks saada. Kui sul on pildil 16 inimest, siis ikka on keegi, kes vaatab mujale vo\u0303i kellel on silmad kinni. Siin ei olnud u\u0308htegi kohe korras pilti, aga o\u0303nneks silmi ma suudan juba pa\u0308ris osavalt lahti teha. Igal juhul to\u0308o\u0308vo\u0303it ja pildipaki saab na\u0308dala pa\u0308rast ka\u0308tte."}, {"text_idx": "#000005", "text": "Alati tahavad su\u0308nnipa\u0308evana\u0308dalal ka igasugu inimesed ku\u0308lla tulla, aga sel aastal seda millegipa\u0308rast ei olnud. Esmaspa\u0308evaks tegin ikkagi omale ja prele kartulisalati ning tordi ja oli va\u0308ga meeleolukas o\u0303htu. Pidu so\u0303pradega pidasin laupa\u0308eval ja enne seda toidu ning koristamisega eriti ennast ei vaevanud. Pealelo\u0303unal ka\u0308isime ko\u0303ik koos No\u0303mme parkidega tutvumas ja pa\u0308rast so\u0303ime-jo\u0303ime. Kuna me enam va\u0308ga noored ei ole, oli 11 o\u0303htul pidu la\u0308bi. Agav a\u0308ga tore on paar korda aastas midagi koos teha ja saadud s\u030cokolaadi saan ka veel pa\u0308ris tu\u0308kk aga su\u0308u\u0308a."}, {"text_idx": "#000007", "text": "U\u0308heso\u0303naga pu\u0308hapa\u0308eva lo\u0303puks oli su\u0308nnipa\u0308ev peetud, halloweeni asjad postitatud, u\u0308leliigsed asjad mu\u0308u\u0308gis, fotod tellitud ja tuba korras. Ise olen va\u0308ga rahul. Nu\u0308u\u0308d aga vo\u0303tan tormamisest va\u0308ikese puhkuse ja teen midagi hingele, st sel na\u0308dalal ei o\u0303mble. Vo\u0303imalik, et kirjutan ette ja taha ka \ud83d\ude00"}, {"text_idx": "#000008", "text": "Illustreeriv materjal on tehtud telefoniga laupa\u0308eval No\u0303mme parkides."}, {"text_idx": "#000011", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000013", "text": "This site uses Akismet to reduce spam. Learn how your comment data is processed."}, {"text_idx": "#000014", "text": "Pille Va\u0308ljatagaEma, ettevo\u0303tja, looduseso\u0303berTere! Mina olen Pille (45). Olen vabakutseline iseo\u0303ppijast fotograaf ka\u0308sito\u0308o\u0308line, matkaja, hea toidu so\u0303ber, kahe tu\u0308tre ema (12 ja 13), kes talvel elab Tallinnas ja suvel Hiiumaal. Olen avatud ka koosto\u0308o\u0308pakkumistele. Nii leht, kui ko\u0303ik lehel olevad pildid, videod ja tekstid on minu enda tehtud."}, {"text_idx": "#000021", "text": "Kuus sidrunit - Liivi blogiIssanda loomaaed on kirjuHeli blogiTagasi EestisSofikene"}]